**Zápisnica**

z druhého zasadnutia Obecného zastupiteľstva v Rúbani, konaného

dňa 28. januára 2019 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Imrich Petrík svoju neúčasť ospravedlnil.

 Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

 *Prítomnosť/kvórum = 4/3*

 *Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh plánu kontrolnej činnosti hlavného kontrolóra obce Rúbaň na I. polrok 2019
5. Rozpočtové opatrenie starostky obce č. 1/2018
6. VŠEOBECNE ZÁVÄZNÉ NARIADENIE OBCE RÚBAŇ číslo 1/2019 o podmienkach umiestňovania volebných plagátov
7. VŠEOBECNE ZÁVÄZNÉ NARIADENIE OBCE RÚBAŇ číslo 2/2019 o podmienkach umiestňovania plagátov na území obce
8. Určenie sobášiacich
9. Menovanie členov do orgánov Dvory a okolie – združenie obcí
10. Smernica o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek
11. Výška mesačného nájomného v nájomných bytoch obce
12. Žiadosť o pridelenie nájomného bytu
13. Vyhlásenie o partnerstve
14. Zastupovanie starostu obce
15. Rôzne
16. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila PaedDr. Kristínu Pócsovú a  Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Bc. Líviu Šámšonovú,  Zoltána Ešeka a Ing. Zoltána Tamašeka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Návrh plánu kontrolnej činnosti hlavného kontrolóra obce Rúbaň na I. polrok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh plánu kontrolnej činnosti hlavného kontrolóra obce Rúbaň na I. polrok 2019, ktorý tvorí prílohu zápisnice pod písmenom C. Návrh plánu kontrolnej činnosti na I. polrok 2019 je predložený v  súlade s ustanovením § 18f, ods.1 zákona č. 369/1990 Zb. o obecnom zriadení v znení neskorších predpisov. Kontrolnú činnosť hlavný kontrolór obce vykonáva v zmysle zákona č. 369/1990 o obecnom zriadení v znení neskorších predpisov, zákona č. 583/2004 Z.z. o rozpočtových pravidlách územnej samosprávy v znení neskorších predpisov a zákona č. 357/2015 o finančnej kontrole.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **14** zo dňa **28.01.2019**

Obecné zastupiteľstvo v Rúbani

**schvaľuje**

Návrh plánu kontrolnej činnosti hlavného kontrolóra obce Rúbaň na I. polrok 2019

**5/ Rozpočtové opatrenie starostky obce č. 1/2018**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Rozpočtové opatrenie starostky obce č. 1/2018, ktorý tvorí prílohu zápisnice pod písmenom D. V súlade s § 11 ods. 4 písm. b) zákona č. 369/1990 Zb. o obecnom zriadení v z. n. p., § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy v z. n. p. a na základe poverenia obecného zastupiteľstva – uznesenie č. 230 zo dňa 28.06.2013 starostka obce vykonala dňa 20.12.2018 rozpočtové opatrenie č. 1/2018 - presun rozpočtovaných prostriedkov v rámci schváleného rozpočtu, pričom nedošlo k zmene celkových príjmov a celkových výdavkov.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**.**15** zo dňa **28.01.2019**

Obecné zastupiteľstvo v Rúbani

**berie na vedomie**

zmenu rozpočtu obce rozpočtovým opatrením starostky obce č. 1/2018 zo dňa 20.12.2018 v zmysle uznesenia obecného zastupiteľstva č. 230 zo dňa 28.06.2013

**6/ VŠEOBECNE ZÁVÄZNÉ NARIADENIE OBCE RÚBAŇ číslo 1/2019 o podmienkach umiestňovania volebných plagátov**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – VŠEOBECNE ZÁVÄZNÉ NARIADENIE OBCE RÚBAŇ číslo 1/2019 o podmienkach umiestňovania volebných plagátov, ktorý tvorí prílohu zápisnice pod písmenom E. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 09.01.2019. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 21.01.2019. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **16** zo dňa **28.01.2019**

Obecné zastupiteľstvo v Rúbani sa

**uznieslo**

na VŠEOBECNE ZÁVÄZNOM NARIADENÍ OBCE RÚBAŇ číslo 1/2019 o podmienkach umiestňovania volebných plagátov

**7/ VŠEOBECNE ZÁVÄZNÉ NARIADENIE OBCE RÚBAŇ číslo 2/2019 o podmienkach umiestňovania plagátov na území obce**

 Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – VŠEOBECNE ZÁVÄZNÉ NARIADENIE OBCE RÚBAŇ číslo 2/2019 o podmienkach umiestňovania plagátov na území obce, ktorý tvorí prílohu zápisnice pod písmenom F. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 09.01.2019. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 21.01.2019. Pripomienky neboli podané žiadnou fyzickou ani právnickou osobou.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Zoltán Ešek, poslanec – dopyt k vylepovaniu plagátov na súkromnom pozemku*

*Ing. Štěpánka Zacharová, starostka – na súkromnom pozemku je možné plagáty umiestniť*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **17** zo dňa **28.01.2019**

Obecné zastupiteľstvo v Rúbani sa

**uznieslo**

na VŠEOBECNE ZÁVÄZNOM NARIADENÍ OBCE RÚBAŇ číslo 2/2019 o podmienkach umiestňovania plagátov na území obce

**8/ Určenie sobášiacich**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Určenie sobášiacich, ktorý tvorí prílohu zápisnice pod písmenom G. Dňa 10. novembra 2018 sa konali komunálne voľby do orgánov samosprávy obce. Dôsledkom zmien v zložení obecného zastupiteľstva je potrebné určiť nových sobášiacich obce Rúbaň.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **18** zo dňa **28.01,2019**

Obecné zastupiteľstvo v Rúbani

**určuje**

za sobášiacich: Ing. Štěpánku Zacharovú

Imricha Petríka

Ing. Zoltána Tamašeka

**9/ Menovanie členov do orgánov Dvory a okolie – združenie obcí**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Menovanie členov do orgánov Dvory a okolie – združenie obcí, ktorý tvorí prílohu zápisnice pod písmenom H. Dvory a okolie – združenie obcí bolo založené dňa 6.3.2003 obcami *Dvory nad Žitavou, Rúbaň, Dubník, Pribeta* a*Svätý Peter*. V súčasnosti združenie pôsobí s členstvom obcí *Bešeňov, Bíňa, Branovo, Bruty, Dubník, Dvory nad Žitavou, Gbelce, Jasová, Nová Vieska, Pribeta, Rúbaň, Semerovo, Strekov, Svodín* a*Šarkan*. Záujmové združenie mikroregiónu je otvoreným dobrovoľným, nezávislým nepolitickým združením obcí, založeným v súlade s ust. § 20b zákona číslo 369/1990 Zb. o obecnom zriadení v znení neskorších predpisov.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **19** zo dňa **28.01.2019**

Obecné zastupiteľstvo v Rúbani

**menuje**

za delegátov Valného zhromaždenia združenia Dvory a okolie starostku obce Ing. Štěpánku Zacharovú a poslanca Zoltána Ešeka a za člena dozornej rady poslanca Imricha Petríka.

**10/ Smernica o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Smernica o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek, ktorý tvorí prílohu zápisnice pod písmenom I. Smernica o verejnom obstarávaní, ktorej hlavným cieľom a účelom je stanoviť záväzné postupy pre zamestnancov obce pri úkonoch spojených s verejným obstarávaním.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č.20** zo dňa **28.01.2019**

Obecné zastupiteľstvo v Rúbani

1. **zrušuje**

Smernicu Obce Rúbaň o postupe pri zadávaní zákaziek s nízkou hodnotou a bežne dostupných podlimitných zákaziek schválenou uznesením číslo 168 dňa 28.10.2016

1. **schvaľuje**

Smernicu o postupe pri zadávaní zákaziek malého rozsahu, zákaziek s nízkou hodnotou a bežne dostupných podlimitných zákaziek platnou od 01.01.2019

**11/ Výška mesačného nájomného v nájomných bytoch obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Výška mesačného nájomného v nájomných bytoch obce, ktorý tvorí prílohu zápisnice pod písmenom J. Výška mesačného nájomného a jeho úprava je určená v nájomnej zmluve.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Bc. Lívia Šámšonová, poslanec – náhle zvýšenie nájomného, lepšie by bolo zvyšovanie nájomného riešiť postupne*

*Ing. Štěpánka Zacharová, starostka – v bytových domoch sa vykonalo veľa opráv (stupačky, strecha, výmena strešných okien, zatekanie bytov, výmena plynových kotlov, atď.)*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **21** zo dňa **28.01.2019**

Obecné zastupiteľstvo v Rúbani

1. **berie na vedomie**

oznámenie zaslané nájomcom nájomných bytov obce nachádzajúcich sa v bytových domoch vo vlastníctve obce so súpisným číslom 441 a 442

1. **schvaľuje**

s účinnosťou od 1.1.2019 výšku nájomného za 1 mesiac vo výške 161,87 EUR

**12/ Žiadosť o pridelenie nájomného bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o pridelenie nájomného bytu, ktorý tvorí prílohu zápisnice pod písmenom K. Dňa 4.1.2019 bola doručená na Obecný úrad v Rúbani žiadosť Tomáša Löki, bytom Slnečná 666/3, Gbelce o pridelenie nájomného bytu.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedenév podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **22** zo dňa **28.01.2019**

Obecné zastupiteľstvo v Rúbani

1. **schvaľuje**

pridelenie nájomného bytu 442/2 žiadateľovi: Tomáš Löki, bytom Gbelce, Slnečná 666/3

1. **poveruje**

starostku obce s uzatvorením Nájomnej zmluvy na obdobie 3 rokov

**13/ Vyhlásenie o partnerstve**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Vyhlásenie o partnerstve, ktorý tvorí prílohu zápisnice pod písmenom L.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec – združenie Dunamente organizuje rôzne výstavy, kultúrne podujatia, prednášky*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **23** zo dňa **28.01.2019**

Obecné zastupiteľstvo v Rúbani

1. **berie na vedomie**

informácie starostky obce v súvislosti s projektom združenia Dunamente TDM s názvom „Festival withoutborders“ – „Festival bez hraníc“

1. **schvaľuje,**

aby obec Rúbaň podporovala dosiahnutie cieľov projektu „Festival withoutborders“ – „Festival bez hraníc“ a v prípade potreby bude aktívne spolupracovať s partnermi tohto cezhraničného projektu

**14/ Zastupovanie starostu obce**

Starostka obce oznámila ctenému poslaneckému zboru, že dňom 1. februára 2019 zastupovaním starostu obce poveruje poslanca Ing. Zoltána Tamašeka.

V zmysle § 13b zákona č. 369/1990 Zb. o obecnom zriadení v znení neskorších predpisov starostu zastupuje zástupca starostu, ktorého spravidla na celé funkčné obdobie poverí zastupovaním starosta do 60 dní od zloženia sľubu starostu; ak tak neurobí, zástupcu starostu zvolí obecné zastupiteľstvo. Zástupca starostu môže byť len poslanec. Starosta môže zástupcu starostu kedykoľvek odvolať.

Zástupca starostu zastupuje starostu v rozsahu určenom starostom v písomnom poverení.
Ak zanikne mandát starostu pred uplynutím funkčného obdobia [§ 13a ods. 1 písm. c) až i)], plní úlohy starostu v plnom rozsahu zástupca starostu. Zastupovanie sa skončí zložením sľubu novozvoleného starostu.

**15/ Rôzne**

Starostka obce, Ing. Štěpánka Zacharová podala tieto informácie:

Do podateľne obce bola dňa 28.01.2019 doručená žiadosť Mariána Šámšona a manželky Bc. Lívie Šámšonovej, bytom Rúbaň č. 87 Žiadosť o ukončenie Nájomnej zmluvy o nájme bytu v bytovom dome 442/2 dohodou, a to dňom 31.01.2019 a navrhla obecnému zastupiteľstvu žiadosti vyhovieť.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **24** zo dňa **28.01.2019**

Obecné zastupiteľstvo v Rúbani

**schvaľuje**

Žiadosť Mariána Šámšona a manželky Lívie Šámšonovej o ukončenie Nájomnej zmluvy o nájme bytu ku dňu 31.01.2019

Úlohy vyplývajúce s voľbou prezidenta SR

Úrad práce, sociálnych vecí a rodiny Nové Zámky schválil na obdobie od 01.02.2019 do 31.07.2019 žiadosť obce o poskytnutie finančného príspevku na aktivačnú činnosť formou dobrovoľníckej služby podľa § 52a zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov pre dvoch uchádzačov o zamestnani.

Nasadenie SSL certifikátu v súvislosti so zabezpečením bezpečnosti informácií na webovom sídle obce (ochrana osobných údajov).

Zverejnenie usmernenia postupu registrácie chovov s jednou ošípanou na domácu spotrebu na úradnej tabuli obce a webovom sídle obce – spolupráca s Regionálnou veterinárnou a potravinovou správou Nové Zámky.

Úrad Vlády Slovenskej republiky dňa 15.01.2019 vyhlásil výzvu na predkladanie žiadostí o dotáciu:„Podpora rozvoja športu na rok 2019“. Termín predkladania žiadostí o dotáciu je do **15. marca 2019.**

Uznesením Rady vlády SR pre prevenciu kriminality č. 1 zo 14. januára 2019 bola per rollam schválená Výzva Rady na predkladanie žiadostí o poskytnutie dotácie zo štátneho rozpočtu na financovanie projektov v oblasti prevencie kriminality na rok 2019. Termín predkladania žiadosti o dotáciu je do 4. marca 2019.

Na základe podnetu poslanca Imricha Petríka v súvislosti s rozšírením verejného osvetlenia bolo zamestnancami obce zistené, že popri hlavnej ceste na elektrické stĺpy by bolo vhodné nainštalovať 29 ks 16 W svetelných bodov a na miestne komunikácie 5 ks 16 W a 12 ks 25 W svetelných bodov. Na zasadnutí sa dohodlo, aby sa v súvislosti s rozšírením verejného osvetlenia začalo verejné obstarávanie.

Spoločnosť G.C. FOUR s.r.o. je majiteľom domovej nehnuteľnosti so súpisným číslom 171. Plánuje v tejto nehnuteľnosti ubytovať cudzích štátnych príslušníkov z tretích krajín. Na základe ich žiadosti obec začala správne konanie o vydanie súhlasu podľa zákona č. 404/2011 Z. z. o pobyte cudzincov. Ide o novú povinnosť obce podľa § 32 ods. 2 písm. k) citovaného zákona.

V súvislosti s riešením stavebno-technického stavu mostného objektu ponad Parížsky potok bude zvolané stretnutie s dotknutými užívateľmi miestnej komunikácie (podnikateľské subjekty).

Na obecných budovách boli vykonané revízie komínov a v ich  priestoroch revízie hasiacich prístrojov.

Dňa 18. 1. 2019 sa vykonal audit účtovníctva obce rok 2018.

Dňa 22.1.2019 účasť na školení organizované Regionálnym vzdelávacím centrom v Nitre na tému: Kompetencie starostu a hlavného kontrolóra.

Dňa 25.1.2019 účasť na školení organizované Regionálnym vzdelávacím centrom v Nitre na tému: Ochrana osobných údajov.

Starostka obce dala priestor poslancom na tlmočenie nápadov, názorov.

*Zoltán Ešek, poslanec: dopyt k túlavým psom*

*Ing. Zoltán Tamašek, poslanec: vykonať náter stĺpikov miestneho rozhlasu*

*PaedDr. Kristína Pócsová, poslanec:*

* *výskyt líšky na území obce*
* *dopyt k možnosti zabezpečenia autobusu na výlety (návšteva divadelného predstavenia, púte a pod.)*

*Ing. Štěpánka Zacharová, starostka:*

* *obec má uzatvorenú zmluvu o odchyte túlavých psov, pripravenú nájomnú zmluvu na umiestnenie odchytených psov do karantény, uzatvorenú zmluvu na umiestnenie odchyteného psa do útulku; psy, ktoré sa pohybujú po obci majú vo väčšine prípadov svojich majiteľov, to znamená, že to nie sú túlavé psy, odborne spôsobilá osoba vie túlavého psa odchytiť len tak, že sa bude nachádzať na určitom mieste a preto je tu potrebná spolupráca aj samotných občanov*
* *lov líšok na nepoľovných pozemkoch je vo všeobecnosti zakázaný, možno ho vykonať len na základe výnimky. Použitie poľovnej zbrane v intraviláne je z bezpečnostných dôvodov silne obmedzené. V predmetnej veci požiadame miestny poľovnícky spolok na zintenzívnenie lovu líšok na poľovných pozemkoch v tesnej blízkosti obce .*

**16 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Zoltán Ešek

Zapisovateľka: Helena Kanyicsková